মহিলা বিশ্বকাপের ফাইনালের আগেই টিকিট নিয়ে তৈরি হল বিভ্রান্তি!

ওয়েব ডেস্ক : রবিবার মহিলা বিশ্বকাপের ফাইনাল (ICC Women’s World Cup Final)। দক্ষিণ আফ্রিকার (South Africa) বিরুদ্ধে মুখোমুখি হবে ভারত (India)। কিন্তু তার আগেই ক্ষোভের সঞ্চার দেখা গেল সমর্থকদের মধ্যে। কিন্তু কেন? জানা যাচ্ছে, তারা এখনও টিকিট কাটতে পারেননি। ফলে প্রশ্ন উঠছে, তাহলে কি টিকিট (Tickets) ছাপা হয়নি? এমন অবস্থার মধ্যে সমাজমাধ্যমে নিজেদের ক্ষোভ উগরে দিয়েছেন নেটিজেনরা (Netizens)।

নেটিজেনরা অভিযোগ করছেন, মহিলাদের ওয়ানডে বিশ্বকাপের (ICC Women’s World Cup Final) টিকিট এখনও প্রকাশ করা হয়নি। মূলত, এই বিশ্বকাপে টিকিটের দাম রাখা হয়েছিল সর্বনিম্ন ১০০ টাকা। যাতে দর্শকরা এই ম্যাচগুলি উপভোগ করতে পারেন। অন্যদিকে ভারত ফাইনালে ওঠায় সেই ম্যাচ দেখার জন্য উন্মাদনা রয়েছে দর্শকদের মধ্যে। ফলে অনেক নেটিজেন ভাবছেন, শেষ ম্যাচ মাঠ থেকে সরাসরি দেখান জন্য নিজেদের আসন নিশ্চিত করতে পারবেন তো?

আরও খবর : হাসপাতাল থেকে ছাড়া পেলেন শ্রেয়স! কবে ফিরবেন দেশে?

অনেক দর্শকরা এই অব্যবস্থাপনার জন্য আন্তর্জাতিক ক্রিকেট কাউন্সিল (ICC) ও ভারতীয় ক্রিকেট বোর্ডের (BCCI) দিকে আঙুল তুলেছেন। বিশ্বকাপের মতো বড় ম্যাচের আগে কীভাবে এমন অপেশাদারিত্ব থাকতে পারে? তা নিয়েও প্রশ্ন উঠেছে। এর আগে ২০২৩ সালের পুরুষদের বিশ্বকাপের আগে এমন পরিস্থিতি দেখা গিয়েছিল। সেই সময় শেষ মুহূর্তে প্রকাশ করা হয়েছিল টিকিটগুলি।

প্রসঙ্গত, ফাইনাল নিয়ে এতো উন্মাদনার কারণ হল, সেমিফাইনালে অস্ট্রেলিয়ার করা ৩৩৯ রানের বড় লক্ষ্য তাড়া করে সেই ম্যাচ পাঁচ উইকেটে জিতে নেন জেমাইমা রদ্রিগেজরা। ভারতীয় দলের অসাধারণ পারফরম্যান্সের জন্য মুগ্ধ সমর্থকরাও। আর রবিবার দক্ষিণ আফ্রিকাকে হারাতে পারলেই বিশ্ব চ্যাম্পিয়ন হবেন হরমনপ্রীতরা। আর তা স্টেডিয়ামে বসেই উপভোগ করতে চান সমর্থকরা। কিন্তু, তার আগে টিকিট পাওয়া নিয়ে বিভ্রান্তির সৃষ্টি হল।